

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

Daugavpilī

2022.gada 15.septembra **Noteikumi Nr.5**

 (prot. Nr.30, 7.§)

 APSTIPRINĀTI

 ar Daugavpils domes

 2022.gada 15.septembra

 lēmumu Nr.589

**Kārtība, kādā Daugavpils valstspilsētas pašvaldības kapitālsabiedrību valdes locekļiem tiek piešķirts atpūtas laiks un kādā valdes locekļi paziņo par prombūtni**

1. **Vispārīgie jautājumi**
2. Noteikumi nosaka:
	1. kārtību, kādā Daugavpils pilsētas pašvaldības kapitālsabiedrību, kurā pašvaldības daļa pamatkapitālā atsevišķi vai kopumā pārsniedz 50 procentus (turpmāk - kapitālsabiedrība), valdes locekļiem (turpmāk – valdes loceklis) tiek piešķirts atpūtas laiks;
	2. kārtību, kādā kapitālsabiedrības valdes loceklis paziņo par prombūtni.
3. Valdes locekļa atpūtas laiks ietver sevī 28 (divdesmit astoņas) atpūtas dienas (kalendārās dienas) kalendārā gada laikā (turpmāk – atpūtas laiks). Neizmantotais atpūtas laiks netiek pārcelts uz nākamo kalendāro gadu un netiek atlīdzināts naudā.
4. Atpūtas laikā valdes loceklim tiek izmaksāta mēneša atlīdzība, kas ir noteikta saskaņā ar kapitālsabiedrības dalībnieku (akcionāru) sapulces vai padomes sēdes lēmumu.
5. Prombūtne šo noteikumu izpratnē ir jebkurš laika periods, kad valdes loceklis attaisnotu iemeslu dēļ (komandējums, slimība u.tml.) nepilda valdes locekļa amata pienākumus (turpmāk – prombūtne).
6. Atpūtas laikā un prombūtnes laikā valdes loceklim ir pienākums nodrošināt kapitālsabiedrības darbības nepārtrauktību, pildot vadības un pārstāvības funkcijas.
7. **Atpūtas laika piešķiršanas kartība**
8. Atpūtas laiks tiek piešķirts, izvērtējot valdes locekļa atpūtas laika piešķiršanas pieprasījumu (turpmāk – pieprasījums) (pielikums).
9. Noteikumu 6.punktā minēto pieprasījumu ne vēlāk kā 5 (piecas) darba dienas pirms atpūtas laika sākuma datuma valdes loceklis iesniedz kapitāla daļu turētāja pārstāvim vai kapitālsabiedrības padomei (ja tāda ir izveidota).
10. Kapitālsabiedrībā, kurā ir izveidota padome, atpūtas laika piešķiršanu valdes loceklim apstiprina kapitālsabiedrības padome, par to informējot Daugavpils pilsētas pašvaldības Juridiskā departamenta Kapitālsabiedrības pārraudzības nodaļu (turpmāk - Nodaļa).
11. Kapitālsabiedrībā, kurā nav izveidota padome, Nodaļa 3 (trīs) darba dienu laikā izvērtē, vai pieprasītā atpūtas laika piešķiršana var nelabvēlīgi ietekmēt kapitālsabiedrības darbību, un rakstveidā sniedz par to viedokli kapitāla daļu turētāja pārstāvim. Kapitāla daļu turētāja pārstāvis, saņemot Nodaļas viedokli, apstiprina atpūtas laika piešķiršanu vai atsaka valdes loceklim piešķirt atpūtu viņa pieprasītajā laikā. Apstiprinājumu atpūtas laika piešķiršanai vai atteikumu piešķirt atpūtas laiku noformē rezolūcijas veidā.
12. Par kapitāla daļu turētāja pārstāvja vai kapitālsabiedrības padomes (ja tāda ir izveidota) piešķirto atpūtas laiku kapitālsabiedrības valdes loceklis informē kapitālsabiedrības atbildīgo personu, kas nodrošina nepieciešamo dokumentu sagatavošanu atpūtas laika piešķiršanai un apmaksai.
13. **Prombūtnes paziņošanas kārtība**
14. Parprombūtni valdes loceklim ir pienākums nekavējoties, bet ne vēlāk kā 1 (vienas) dienas laikā kopš prombūtnes rašanās brīža, paziņot kapitāla daļu turētāja pārstāvim, Nodaļai vai kapitālsabiedrības padomei (ja tāda ir izveidota).
15. Valdes loceklim ir pienākums informēt kapitāla daļu turētāja pārstāvi, Nodaļu vai kapitālsabiedrības padomi (ja tāda ir izveidota) par prombūtnes iemeslu, prombūtnes laiku, valdes locekļa saziņas līdzekļiem (tālruņa numuru, e-pasta adresi u.tml.), kā arī apliecinājumu, ka prombūtnes laikā tiks nodrošināta šo noteikumu 5.punktā minēto pienākumu izpilde.

Domes priekšsēdētājs *(personiskais parakts)* A.Elksniņš

Pielikums

 Kārtībai, kādā Daugavpils valstspilsētas pašvaldības kapitālsabiedrību valdes locekļiem tiek piešķirts atpūtas laiks un kādā valdes locekļi paziņo par prombūtni

*Kapitālsabiedrības nosaukums* kapitāla daļu/akciju turētāja pārstāvim

Daugavpils pilsētas pašvaldības izpilddirektoram (-ei) /

*Kapitālsabiedrības nosaukums* padomes priekšsēdētājam (-ai)

(vārds, uzvārds)

 (vārds, uzvārds)

 (personas kods)

 (dzīvesvietas adrese, e-pasts)



 (tālruņa numurs)

**Atpūtas laika piešķiršanas pieprasījums**

Lūdzu piešķirt atpūtas laiku no 20\_\_\_.gada \_\_\_.\_\_\_\_\_\_\_\_\_\_\_\_\_ līdz 20\_\_\_.gada \_\_\_.\_\_\_\_\_\_\_\_\_\_\_\_.

Norādu, ka atpūtas laikā būšu sasniedzams pa telefonu \_\_\_\_\_\_\_\_\_\_\_\_\_\_\_\_\_\_\_, e-pastu: \_\_\_\_\_\_\_\_\_\_\_\_\_\_\_.

Apliecinu, ka atpūtas laikā:

* tiks nodrošināta kapitālsabiedrības darbības nepārtrauktība;
* tiks nodrošināta kapitālsabiedrības vadība;
* tiks pildītas kapitālsabiedrības pārstāvības funkcijas.

20\_\_. gada \_\_.\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_/

 (paraksts) (atšifrējums)